《戴帅初九日无憀以满城风雨近重阳为韵七首袖》
宋代·陈著

迩来三五年，处处罹过兵。
谁能宴龙山，无复游彭城。
今兹九日至，正尔百感生。
仰天破帽落，失笑还自惊。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。